Melodi Grand Prix 2009

Melodi Grand Prix 2009 var den 47. utgaven av Melodi Grand Prix, Norges nasjonale uttaking til Eurovision Song Contest. 21 sanger deltok i tre delfinaler og Siste sjanse. Av disse kom åtte til finalen 21. februar 2009 i Oslo Spektrum. Den suverene vinnerlåten ble «Fairytale», framført og skrevet av Alexander Rybak. Han representerte Norge i Eurovision Song Contest 2009 i Moskva, der han vant andre semifinale og kvalifiserte seg til finalen. «Fairytale» vant også finalen, og dette var Norges tredje seier i Eurovision Song Contest. De to forrige var i 1985 og 1995.

 Sendingene 
For fjerde år på rad besto Melodi Grand Prix av tre delfinaler, Siste sjanse og en finale. 21 sanger deltok i konkurransen, noe som var ny rekord. Det var sju sanger i hver delfinale, og de to beste gikk rett til finalen i Oslo Spektrum lørdag 21. februar. Tredje- og fjerdeplassene samt to av de utslåtte låtene fikk en ny mulighet i Siste sjanse lørdag 14. februar. NRK produserte sendingene i samarbeid med produksjonsselskapet Dinamo Story, og prosjektleder Stian Malme i NRK uttalte at de ønsket å gjøre konkurransen større, proffere og mer populær.

 Låter og deltakere 
Det kom inn 350 bidrag i den åpne konkurransen, og NRK krevde at minst 50 prosent av bidraget måtte være skrevet av nordmenn. Flere kjente musikere sendte inn låter, blant dem var Trond Andreassen fra Ricochets og Mariann Thomassen fra Surferosa som mente at Melodi Grand Prix var blitt mer stuerent og «mye bedre» de siste årene. Musikere som Marte Wulff, Simone Larsen og Christian Ingebrigtsen var også blant låtskriverne.

Blant artistene var det ikke like mange kjente, men Wenche Myhre var tilbake for første gang siden 1992. Bandet Surferosa, den tidligere barnestjernen Anita Hegerland og Idol-deltakeren Tone Damli Aaberge var andre kjente artister i startfeltet.

 Korister 
Jorunn Hauge, Karianne Kjærnes, May Kristin Kaspersen, Håvard Gryting, Jørgen Olsson og Pål Jensen.

 Delfinalene og ny Siste sjanse 
De tre delfinalene ble arrangert i Kongsvingerhallen i Kongsvinger, Bodø Spektrum i Bodø og Skien fritidspark i Grenland. Siste sjanse ble arrangert i Sunnmørshallen i Ålesund. Per Sundnes og fjorårets vinner, Maria Haukaas Storeng, var programledere for alle sendingene. 

Dette året gjorde NRK om på Siste sjanse. Sendingen ble en stor direktesending på linje med delfinalene, og med åtte deltakerlåter. Dette var tredje- og fjerdeplassene i de tre delfinalene. I tillegg stemte VGs lesere fram et av de utslåtte bidragene, mens den siste sangen var den som hadde fått flest telefonstemmer av de resterende utslåtte bidragene. Bidraget «Alt har en mening nå» var ikke med i denne avstemningen, fordi Wenche Myhre hadde en spillejobb som kolliderte med Siste sjanse. De åtte sangene i Siste sjanse kjempet mot hverandre i en cupduell, og til slutt sto to bidrag igjen. De slo følge med første- og andreplassene i hver delfinale, slik at det til sammen ble åtte sanger i finalen.

Resultatet i alle delfinalene og Siste sjanse ble avgjort av seernes stemmer. I finalen stemte seerne fram fire låter til gullfinalen. Resultatet i gullfinalen ble avgjort av tre fagjuryer i kombinasjon med seernes telefon- og SMS-stemmer. I avstemningen i gullfinalen knuste Alexander Rybak all konkurranse og fikk mer enn seks ganger flere stemmer enn andreplassen. Dette er den mest overlegne seieren i Melodi Grand Prix' historie.

 Resultatet i finalen 
Oslo Spektrum, Oslo, lørdag 21. februar 2009

 Første runde 
Nr.TittelArtistKomponistTekstforfatterStatus 1 «Two of a Kind»  Espen Hana Trond Andreassen Andreassen og Christian Bloom  Uplassert 2 «Seven Seconds»  Ovi  Simone Larsen og Simen Eriksrud Uplassert 3 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen    Gullfinale  4 «Find My Girl»  Alexander Stenerud  Alexander Stenerud Gullfinale  5 «Tricky»  Velvet  Hanne Sørvaag, N2, Niklas Bergwall og Niclas Kings Uplassert 6 «Fairytale»  Alexander Rybak  Alexander Rybak Gullfinale  7 «Det vart en storm»  Thomas Brøndbo  Svein Gundersen  Rolf Mokkelbost Uplassert 8 «Butterflies»  Tone Damli Aaberge  David Eriksen og Billy Burnette  Tone Damli Aaberge og Mats Lie Skåre Gullfinale 

 Gullfinale 
Nr.TittelArtistKomponistTekstforfatterStemmerPlass 3 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen  62 6834 4 «Find My Girl»  Alexander Stenerud  Alexander Stenerud 73 0803 6 «Fairytale»  Alexander Rybak  Alexander Rybak 747 8881 8 «Butterflies»  Tone Damli Aaberge  David Eriksen og Billy Burnette  Tone Damli Aaberge og Mats Lie Skåre 121 8562

Avstemning i finalen
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av en blanding mellom fagjuryer og seernes telefonstemmer. De tre delfinalebyene og Siste sjanse-byen hadde hver sin fagjury som ga 2 000, 4 000, 6 000 og 8 000 poeng til de fire gullfinalistene. Etter fagjuryene ble telefon- og SMS-stemmene presentert. Seernes stemmer ble delt inn i fem ulike geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Nr.TittelKongsvingerBodøGrenlandÅlesundNord-NorgeVest-NorgeMidt-NorgeSør-NorgeØstlandetTotalt3«Te stein»2 0006 0002 0002 0006 6303 7028 9457 93723 46962 6834«Find My Girl»4 0002 0004 0004 0003 7905 4328 13510 99330 73073 0806«Fairytale»8 0008 0008 0008 00042 21160 679101 381132 683378 934747 8888«Butterflies»6 0004 0006 0006 0005 6319 69816 04018 82949 658121 856

Delfinalene
Delfinale 1
Kongsvingerhallen, Kongsvinger, lørdag 24. januar 2009
Nr.TittelArtistKomponistTekstforfatterStatus 1 «U Look Good»  Surferosa  Surferosa og Lars-Erik Westby  Mariann Thomassen  Siste sjanse 2 «Men, Men, Men!»  Chicas del Coro Hilde Marstrander Ute 3 «Party»   med Anita Hegerland Robin Nordahl og   KeSera  Siste sjanse* 4 «Two of a Kind»  Espen Hana    Trond Andreassen og Christian Bloom Siste sjanse 5 «Sweeter Than a Kiss»   Christian Ingebrigtsen og Laila Samuelsen Ute 6 «Det vart en storm»  Thomas Brøndbo  Svein Gundersen  Rolf Mokkelbost  Finale 7 «Tricky»   Hanne Sørvaag, ,  og   Finale 
* «Party» var ikke blant de fire beste, men fikk likevel en ny mulighet i Siste sjanse siden låten hadde flest stemmer blant de åtte utslåtte låtene i de tre delfinalene som var med i avstemningen.

Delfinale 2
Nordlandshallen, Bodø, lørdag 31. januar 2009
Nr.TittelArtistKomponistTekstforfatterStatus 1 «Alt har en mening nå»  Wenche Myhre  Thomas Thörnholm,  og Dan Attlerud  Jan Vincent Johannessen  Ute 2 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen  Siste sjanse  3 «Ride»    Marte Wulff  Ute 4 «Find My Girl»  Alexander Stenerud  Alexander Stenerud  Finale 5 «(Like You Did) Yesterday»      Siste sjanse  6 «Like An Angel»  Julius Winger  Julius Winger og Ole Jørgen Olsen  Ute 7 «Butterflies»  Tone Damli Aaberge  David Eriksen og Billy Burnette  Tone Damli Aaberge og   Finale

Delfinale 3
Grenlandshallen, Skien, lørdag 7. februar 2009
Nr.TittelArtistKomponistTekstforfatterStatus 1 «LeftRight»  Sichelle    Ute  2 «Soul Train»    The Rebelettes  Ute  3 «Seven Seconds»  Ovi  Simone Larsen og Simen Eriksrud  Finale   4 «Shuffled»  Jane Helen  Jane Helen    Siste sjanse  5 «Do It Again»  Foxy  Hanne Sørvaag og   Siste sjanse**  6 «Carrie»  Sunny  Solgunn Ivana Valstad og Hans Petter Aaserud  Siste sjanse  7 «Fairytale»  Alexander Rybak  Alexander Rybak  Finale 
** «Do It Again» var ikke blant de fire beste i Delfinale 3, men fikk likevel en ny mulighet siden VGs lesere stemte den fram som siste bidrag til Siste sjanse lørdagen etter.

 Sistesjansen 
Sunnmørshallen, Ålesund, lørdag 14. februar 2009
Nr.TittelArtistKomponistTekstforfatterStatus 1 «Party»  KeSera med Anita Hegerland Robin Nordahl og   KeSera  Ute første runde 2 «Two of a Kind»  Espen Hana  Trond Andreassen  Andreassen og Christian Bloom Finale 3 «(Like You Did) Yesterday»     Ute første runde 4 «U Look Good»  Surferosa  Surferosa og Lars-Erik Westby  Mariann Thomassen Ute andre runde 5 «Carrie»  Sunny  Solgunn Ivana Valstad og Hans Petter Aaserud Ute første runde  6 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen  Finale  7 «Do It Again»    Hanne Sørvaag og   Ute første runde 8 «Shuffled»  Jane Helen  Jane Helen  Christine Litlekalsøy Ute andre runde 

 Resultatet av Siste sjanse
{{Kvartfinaler
| score-width=
| team-width=120px

| RD1-seed1=1
| RD1-team1=«Party»
| RD1-score1=Ute
| RD1-seed2=2
| RD1-team2= «Two of a kind»
| RD1-score2=Videre

| RD1-seed3=3
| RD1-team3=«(Like you did) Yesterday»
| RD1-score3=Ute
| RD1-seed4=4
| RD1-team4= «U Look good»
| RD1-score4=Videre

| RD1-seed5=5
| RD1-team5=«Carrie»
| RD1-score5=Ute
| RD1-seed6=6
| RD1-team6=«Te stein»
| RD1-score6=Videre

| RD1-seed7=7
| RD1-team7=«Do it Again»
| RD1-score7=Ute
| RD1-seed8=8
| RD1-team8=«Shuffled»
| RD1-score8=Videre

| RD2-seed1=2
| RD2-team1=«Two of a kind»
| RD2-score1=Videre
| RD2-seed2=4
| RD2-team2=«U Look Good»
| RD2-score2=Ute

| RD2-seed3=6
| RD2-team3=«Te stein»
| RD2-score3=Videre
| RD2-seed4=8
| RD2-team4=«Shuffled» 
| RD2-score4=Ute

| RD3-seed1=2
| RD3-team1=«Two of a Kind»
| RD3-score1=Finale
| RD3-seed2=6'| RD3-team2=«Te stein»
| RD3-score2=Finale
}}

 Hendelser 

 Rybaks storseier 
Den store snakkisen dette året var Alexander Rybak og «Fairytale». Rybak ble utropt til favoritt allerede før første delfinale, og da låtene ble sluppet, føk «Fairytale» til topps på alle veddemålslister, fan-rangeringer og internettavstemninger.

Alexander Rybak deltok i den tredje delfinalen i Skien lørdag 7. februar. Der stilte han med hvit skjorte, svart vest og med den ikoniske fela si. Med seg på scenen hadde han tre dansere fra fridansgruppa Frikar og to korister. Etter delfinalen gikk «Fairytale» rett inn på en tredjeplass på VG-lista, og i finaleuka gikk låten helt til topps. Dette var første gang en Melodi Grand Prix-låt toppet VG-lista før selve finalen.

I den norske finalen vant Rybak den mest knusende seieren i Melodi Grand Prix noen gang, og plateselskapene var raskt på banen for å sikre seg kontrakt med Alexander Rybak. «Fairytale» ble liggende på topp på VG-lista i åtte sammenhengende uker Til sammen lå låten hele 22 uker på lista, hvorav ti uker som nummer én. Dette er den største suksessen til en norsk vinner noen gang.

 Protester og seersuksess 
Før finalen reagerte flere av deltakerne sterkt på det de mente var forskjellsbehandling av låtene. Det toppet seg da NRK brukte Tone Damli Aaberges «Butterflies» som kjenningsmelodi for VM-sendingene til Ski-VM i dagene før finalen i Oslo. Espen Hana mente det var lite gjennomtenkt av NRK og sa: «Det er helt hårreisende at NRK ikke skjønner selv at dette blir helt feil i forhold til de andre finalistene». Også vinneren Alexander Rybak mente konkurransen var urettferdig, og fikk støtte av 79 prosent av leserne i en avstemning på VG Nett. For å bøte på kritikken og for å gjøre det likt for alle finalistene, valgte NRK å trekke startrekkefølgen i finalen. Dette ble gjort direkte på NRK2-programmet I kveld fire dager før finalen.

Oslo Spektrum var nærmest utsolgt til finalen, og under sendingen var det en ekstatisk stemning i salen, noe programlederne påpekte flere ganger. Under avstemningen nådde stemningen sitt høydepunkt, da Alexander Rybak vant en knusende seier over konkurrentene. Sendingene ble også store seersuksesser, og 1 519 000 seere fikk med seg finalen. Dette er fremdeles det høyeste seertallet for en norsk finale siden de moderne tv-meter-målingene startet høsten 1992. Seertallene for delfinalene passerte også millionen, med henholdsvis 1 032 000, 1 085 000 og 1 010 000 seere. Siste sjanse'' samlet 1 028 000 seere. Også pressen var positiv og mente konkurransen hadde gjort et solid comeback og var blitt moro igjen.

 Se også 
 MGPjr 2009
 Eurovision Song Contest 2009

Referanser

 Eksterne lenker 


Kategori:Melodi Grand Prix
Kategori:Musikk i 2009